Հայ ժողովրդի պատմության նորագույն շրջանի ազգային, պետական ու քաղաքական խոշորագույն գործիչ, ՀՀ Ազգային Հերոս Կարեն Դեմիրճյանի թանգարանը հիմնադրվել է ՀՀ Կառավարության 2001 թ. հունվարի 9-ի N 9 որոշումով: Այդ որոշումը կայացվեց 1999 թ. հոկտեմբերի 27-ին ՀՀ Ազգային Ժողովում կատարված քաղաքական ահաբեկչության զոհ դարձած Ազգային Ժողովի նախագահ Կարեն Դեմիրճյանի հիշատակը հավերժացնելու, նրա կյանքն ու գործունեությունը, ապրած և աշխատած ժամանակաշրջանի պատմությունը ուսումնասիրելու և հանրահռչակելու նպատակով: